SAWAD วอลุ่มแน่น-บวกแรง 9% ลุ้นสินเชื่อครึ่งปีหลังฟื้นตัว-แนะซื้อเป้าสูง 62 บ.
SAWAD วอลุ่มแน่น-บวกแรง 9% ลุ้นสินเชื่อครึ่งปีหลังฟื้นตัว-แนะซื้อเป้าสูง 62 บ.
SAWAD วอลุ่มแน่น-บวกแรง 9% ลุ้นสินเชื่อครึ่งปีหลังฟื้นตัว-แนะซื้อเป้าสูง 62 บ.
26 ส.ค. 2563

ผู้สื่อข่าวรายงานว่า บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 15.09 น. อยู่ที่ระดับ 47.25 บาท บวก 3.75 บาท หรือ 8.62% ด้วยมูลค่าซื้อขาย 1.24 พันล้านบาท

บล.เมย์แบงก์ กิมเอ็ง  ระบุว่า   คงประมาณการกำไรเติบโต 10-16% ในปีนี้และปีหน้าหลังลดคาดการณ์การเติบโตของรายได้ค่าธรรมเนียมและต้นทุนสินเชื่อเพื่อสะท้อนผลประกอบการไตรมาสไตรมาส 2/63
เชื่อว่าสินเชื่อของ SAWAD จะเติบโตที่ 16% ในปีนี้ แต่กังวลประเด็นสัดส่วนที่สูงของสินเชื่อที่มีการเพิ่มขึ้นอย่างมีนัยสำคัญของความเสี่ยงด้านเครดิต (under-performing loans – stage 2) และ NPL coverage ที่ต่ำ คงคำแนะนำ ซื้อ ราคาเป้าหมาย 62 บาท (P/E ปี 63 ที่ 20 เท่า, P / BV 3.8 เท่า และ LT ROE 22%) ความเสี่ยงหลักคือ คุณภาพสินทรัพย์อ่อนแอกว่าคาด
SAWAD ยังคงเป้าหมายการเติบโตของสินเชื่อไว้ที่ 20% ในปีนี้ (คาด 16%) และคาดว่าความต้องการสินเชื่อจะดีขึ้นในครึ่งปีหลัง ทั้งนี้ สินเชื่อเติบโตเพียง 3.5% YTD ณ สิ้นไตรมาสไตรมาส 2/63 เนื่องจากมาตรการแจกเงินของรัฐบาลเพื่อช่วยเหลือผู้มีรายได้น้อย ยิ่งไปกว่านั้น SAWAD ให้ความสำคัญกับการบรรเทาหนี้มากกว่าการเปิดสาขาใหม่เพื่อขยายพอร์ตสินเชื่อ โดยบริษัทได้เพิ่มสาขาใหม่เพียง 130 สาขา รวมเป็น 4,210 สาขาในครึ่งปีแรก